《得安溪书知义役义舟图册已成喜寄二首 其一》
宋代·林希逸

山邑煎熬百弊俱，就中二事最堪吁。小船有限家家占，役户难差处处无。

惭愧痴儿差解事，编排册子见成模。从今溪运均输去，朱记还闻遍十都。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。